अमर उजाला
अमर उजाला हिन्दी एक भारतीय प्रमुख दैनिक, क्षेत्रीय समाचार पत्र है। इसका प्रारम्भ पश्चिमी उत्तर प्रदेश के आगरा से १८ अप्रैल सन १९४८ को हुआ था। इस अख़बार का वेबसाइट Amarujala.com, 1999 में लॉन्च किया गया, जो भारत में सबसे तेजी से बढ़ती हिंदी समाचार वेबसाइट में से एक है। इस समाचार पत्र में राजनीति, बॉलीवुड, खेल, राष्ट्रीय और अंतरराष्ट्रीय समाचार, व्यापार, विज्ञान और प्रौद्योगिकी, शिक्षा और नौकरी संबंधी खबरें शामिल होती हैं। इसका मुख्यालय नोएडा, उत्तर प्रदेश में है।